ऑलराउंडर तरीके से काम करने वाले अधीक्षक को देंगे ए ग्रेड का दर्जा
भास्कर संवाददाता | बुरहानपुर
मोहम्मदपुरा स्थित कलेक्टोरेट सभागार में शिक्षा और ट्रायबल विभाग की बैठक हुई। कलेक्टर दीपकसिंह ने स्कूल और छात्रावास की जांच के लिए टीम गठित करने के निर्देश दिए। उन्होंने कहा हम छात्रावासों का ग्रेड तय करेंगे। जो अधीक्षक आलराउंडर तरीके से काम करेगा, उसे ए ग्रेड का दर्जा दिया जाएगा। जो डी ग्रेड में आएगा उसे पद मुक्त किया जाएगा।
कलेक्टर ने कहा जो अधीक्षक विद्यार्थियों को पढ़ाता-लिखाता है, मीनू अनुसार भोजन, खेलकूद सहित अन्य गतिविधियों कराना है। इसमें बच्चों से उनके पालकों के लिए पोस्ट कार्ड लिखवाकर घरों में शौचालय बनवाने के लिए भी प्रेरित करना है। 100 प्रतिशत विद्यार्थियों के खातों में छात्रवृत्ति वितरीत करें। हर भवन पर वाटर हार्वेस्टिंग सिस्टम लगवाए। पीआयू विभाग द्वारा निर्मित छात्रावासों को जल्द से जल्द हैंडओवर करवा लें।
हर साल स्कूल, छात्रावास में फंड आता है। दो साल में किसने क्या, क्यों और कितना खरीदा, हम उसकी उपयाेगिता और गुणवत्ता की जांच करेंगे। इसके लिए अन्य विभाग का एक अफसर संबंधित विभाग के अफसरों का दल बनाएंगे। यह स्कूल, छात्रावास का निरीक्षण कर रिपोर्ट बनाएंगे। जो दोषी मिलेगा उस पर कार्रवाई होगी। इस दौरान ट्रायबल सहायक आयुक्त रंजनासिंह, प्रभारी डीईओ बीआर सिटोले, राजेश साहूकारे, शिवराजीराव पाटील थे।
बैठक में कलेक्टर दीपकसिंह ने दिशा निर्देश दिए।
hin_Deva bho_Deva hin_Deva hin_Deva hin_Deva hin_Deva